Sáttmáli um byggiharraráðgeving
1 Partarnir
Byggiharri: Gjaldstovan, Kvíggjartún 1, Argir
Umboð og samskiftisupplýsingar: Hallur Thomsen, hallur@gjaldstovan.fo, tlf 228060 

Ráðgevi: [navn, bústaður og V tal]
Umboð og samskiftisupplýsingar: [navn, teldupostur og telefon]
Partarnir gera henda sáttmála um byggiharraráðgeving til omanfyri nevndu uppgávu.
2 Sáttmálagrundarlag
ABR18 Forenklet er galdandi við teimum ískoytum og frávikum, sum standa í hesum sáttmála.
Við ósamsvari millum skjølini er henda raðfylgja galdandi, sum frávik frá ABR18 Forenklet § 4, stk. 4:
1. Hesin sáttmáli við undirskrivaðum ískoytum.
2. Útboðstilfarið við rættibløðum og skrivligum spurningum og svarum. Nýggjari rættingar ganga fram um eldri tekst.
3. Tilboð ráðgevans, dagfest [dato], í tann mun tað er góðtikið.
4. Ydelsesbeskrivelse for Bygherrerådgivning 2019 (YBB19), bert fyri tær veitingar, sum eru ásettar í útboðstilfarinum og avmarkingarskemanum (afgrænsningsskema).
5. ABR18 Forenklet.
3 Uppgávan og veitingar ráðgevans
Ráðgevin skal veita byggiharraráðgeving sum lýst í útboðstilfarinum, veitingarlýsingini og avmarkingarskemanum. Har skal eisini standa, um og í hvønn mun projekteringsleiðsla, byggileiðsla, fakeftirlit og projektuppfylging eru partur av veitingini.
Ráðgevingin skal fevna um dagføring av Albert Hall og avleiddar uppgávur. Ráðgevin skal gera og dagføra eina ætlan við veitingum, freistum og neyðugum avgerðum hjá byggiharra, vísandi til § 11 (ydelseplan)
Ráðgevin skal góðskutryggja veitingina og beinanvegin boða byggiharranum frá týðandi váðum, ógreiðum viðurskiftum og tørvi á serfrøðiligari ráðgeving. Útboðstilfar skal góðkennast av byggiharranum, áðrenn hetta verður sent út. 
Góðkenning og gjøgnumgongd hjá byggiharranum minka ikki um ábyrgd ráðgevans fyri egnar veitingar.
4 Veitingar byggiharrans og heimildir ráðgevans
Byggiharrin útvegar avtalað grundarlag og tekur avgerðir innan freistirnar í tíðarætlanini. Ráðgevin skal í góðari tíð lýsa, hvørjar upplýsingar og avgerðir eru neyðugar.
Ráðgevin kann bert gera bindandi avtalur, bíleggja arbeiði ella góðkenna broytingar í kostnaði og tíðarfreistum vegna byggiharran við serligari skrivligari fulltrú. 
5 Manning og undirráðgevar
Ábyrgdarhavandi ráðgevi og lyklastarvsfólk: [nøvn og leiklutir]
Undirráðgevar: [nøvn og veitingar ella eingir]
Ráðgevin skal tryggja, at lyklastarvsfólk hava neyðugu tíðina og orkuna til uppgávuna.
Útskifting av lyklastarvsfólkum og nýggir ella útskiftir undirráðgevar krevja frammanundan skrivliga góðkenning frá byggiharranum. Henda treyt er eitt ískoyti til ABR18 Forenklet § 7, stk. 1. Avloysarar skulu hava í minsta lagi samsvarandi førleikar. Ráðgevin hevur ábyrgd av veitingum hjá undirráðgeva.
6 Tíð og fíggjarkarmur
Byrjan: [dato]
Liðugt: [dato]
Fíggjarkarmur fyri verkætlanina: [upphædd og hvat hon fevnir um, ella ikki viðkomandi].
Ráðgevin skal beinanvegin skrivliga boða frá, um tíðarætlanin ella fíggjarkarmurin er í vanda, og lýsa avleiðingar og møgulig tiltøk. Fráboðanin broytir ikki í sjálvum sær avtalaðar freistir ella upphæddir.
7 Samsýning og útreiðslur
Tímaprísir vísandi til tilboð.
Vanligar útreiðslur til umsiting, samskifti, ferðir, uppihald og prenting eru íroknaðar samsýningina. Aðrar útreiðslur verða bert endurgoldnar eftir frammanundan skrivligari avtalu og móti skjalprógvi. Góðkend útlegg verða endurgoldin uttan ískoyti. Hetta er eitt frávik frá ABR18 Forenklet § 23, stk. 7.
Prísjavning verður gjørd eftir ABR18 Forenklet § 23, stk. 3. Nýtt lønarindeks: [set inn]. Grundtíðarskeið: Árliga  
8 Broytingar og eyka veitingar
Broytingar og eyka veitingar skulu skjalprógvast skrivliga. Ráðgevin skal, áðrenn tær verða settar í verk, upplýsa um ávirkanina á samsýning, fíggjarkarm og tíðarætlan. Byggiharrin skal skrivliga góðkenna broytingina og treytirnar fyri henni, áðrenn ráðgevin byrjar eyka veitingina. Hetta er eitt ískoyti til og, viðvíkjandi kravinum um frammanundan góðkenning, eitt frávik frá ABR18 Forenklet §§ 15–17.
Ráðgevin skal boða frá í góðari tíð, um ein avtalað hámarksupphædd er í vanda fyri at verða nádd. Hámarksupphæddin kann bert hækka við skrivligari avtalu.
9 Rokning og gjald
Roknað verður mánaðarliga afturút fyri framdar veitingar. 
Við tímasamsýning skal rokningin vísa starvsfólk, arbeiði, tímar og tímaprísir. Við fastari samsýning skal hon vísa framdar veitingar og samsvar við gjaldsætlanina.
Rokningar skulu sendast talgilt til Gjaldstovan EAN 5797100000010, við tilvísing til “Viðlíkahald av Alberts Hall”. Gjaldsfreistin er 30 dagar frá móttøku av góðkendari rokning. Hetta er eitt frávik frá 15 arbeiðsdagar gjaldsfreistini í ABR18 Forenklet § 25, stk. 1. Rentur verða roknaðar frá endanum av gjaldsfreistini og eftir teimum reglum, sum eru galdandi í Føroyum.
10 Ábyrgd og trygging
Ábyrgd ráðgevans fylgir ABR18 Forenklet við teimum tillagingum um rættarval, sum standa í pkt. 12. Ábyrgdaravmarkingin í § 38 verður varðveitt, herundir markið á 2.500.000 kr., um ikki onnur upphædd er ásett, og góðtikin.
Ráðgevin og undirráðgevar skulu hava vanliga fakliga ábyrgdartrygging og vinnuábyrgdartrygging sambært ABR18 Forenklet § 8. Fakliga ábyrgdartryggingin skal dekka uppgávuna við í minsta lagi [upphædd] kr. fyri hvønn skaða og [upphædd] kr. tilsamans um árið.
Tryggingarfelag og tryggingarnummar: [upplýsingar]. Ráðgevin skal lata skjalprógv fyri tryggingini, áðrenn arbeiðið byrjar, og eftir áheitan skjalprógva, at hon framvegis er í gildi.
11 Tilfar og trúnaður
Byggiharrin hevur heimild at brúka og broyta alt tilfar, ið ráðgevin hevur framleitt, eitt nú frágreiðingar, metingar, útboðstilfar v.m. Um samstarvið endar, hevur byggiharrin krav upp á at fáa útarbeidda tilfarið hjá ráðgeva ella møguligum undirráðgevum útleverað.
Ráðgevin og undirráðgevar skulu viðgera trúnaðarupplýsingar í trúnaði, eisini eftir at sáttmálin er endaður. Hetta avmarkar ikki skyldu byggiharrans at lata innlit eftir galdandi reglum.
12 Steðgur og ósemjur
Útseting, avbestilling og ógilding fylgja ABR18 Forenklet, kapitlum H og I, við niðanfyristandandi frávikum.
Við avbestilling verður bert goldið fyri framdar veitingar og skjalprógvaðar, neyðugar útreiðslur, uttan mistan vinning ella serstakt gjald fyri nýtslu av tilfarinum. Hetta frávíkur § 41, stk. 2 og 3.
Sáttmálin er undir føroyskum rætti. Hetta er eitt frávik frá ABR18 Forenklet § 3. Tilvísingar til danskan rætt í ABR18 Forenklet skulu skiljast sum tilvísingar til samsvarandi reglur, ið eru galdandi í Føroyum, eisini viðvíkjandi ábyrgd og rentum.
Ósemjur skulu fyrst roynast loystar við samráðing millum partarnar. Verður semja ikki fingin, verða ósemjurnar viðgjørdar av [Gerðarrættinum/Føroya Rætti]. Hetta kemur í staðin fyri ABR18 Forenklet kapittul J um tvistloysn.


Undirskriftir
Fyri byggiharran 					Fyri ráðgevan

Staður og dato:	__________________________		Staður og dato:	_____________________________

v/stjóra: ________________________________		v/stjóra: ___________________________________

Undirskrift: ______________________________	Undirskrift: ________________________________

